FI Euroopan unionin virallinen lehti L 189/5

KOMISSION ASETUS (EY) N:o 674/2008,

annettu 16 päivänä heinäkuuta 2008,

neuvoston asetuksen (EY) N:o 1782/2003 ja neuvoston asetuksen (EY) N:o 247/2006 muuttamisesta ja asetuksessa (EY) N:o 1782/2003 säädetyn tilatukijärjestelmän osittaista tai vapaaehtoista täytäntöönpanoa koskevien talousarviomäärärahojen enimmäismäärien ja yhtenäisen pinta-alatuen järjestelmän vuotuisten kokonaismäärärahojen vahvistamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 64 artiklan 2 kohdan, 70 artiklan 2 kohdan, 143 b artiklan 3 kohdan ja 143 b c artiklan 1 ja 2 kohdan toisen alakohdan,

ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (2) ja erityisesti sen 20 artiklan 3 kohdan toisen virkkeen,

sekä katsoo seuraavaa:

(1) Asetuksen (EY) N:o 1782/2003 liitteessä VIII vahvistetaan kullekin jäsenvaltiolle kansalliset enimmäismäärät, joita ei voida ylittää mainitun asetuksen III osaston 2 luvussa tarkoitetuilla viitemäärillä.

(2) Portugali on päättänyt asetuksen (EY) N:o 247/2006 20 artiklan 3 kohdan ensimmäisen virkkeen mukaisesti vähentää emolehmäpalkkio-oikeuksien kansallista enimmäismäärää vuodeksi 2008 ja siirtää vastaavan määrän varoja asetuksen (EY) N:o 247/2006 23 artiklassa säädetyn yhteisön rahoitusosuuden tehostamiseksi mainitussa asetuksessa säädettyjen erityistoimenpiteiden rahoitusta varten. Sen vuoksi on syytä vähentää asetuksen (EY) N:o 1782/2003 liitteessä VIII vahvistetuista Portugalin vuoden 2008 ja sitä seuraavien vuosien kansallisista enimmäismääristä se määrä, joka on lisättävä asetuksen (EY) N:o 247/2006 23 artiklan 2 kohdassa vahvistettuihin rahoitusvaroihin varainhoitovuonna 2009 ja sitä seuraavina varainhoitovuosina.

(3) Niiden jäsenvaltioiden osalta, jotka panevat vuonna 2008 täytäntöön asetuksen (EY) N:o 1782/2007 III osastossa säädetyn tilatukijärjestelmän, olisi vahvistettava kullekin mainitun asetuksen 66–69 artiklassa tarkoitetulle tuelle talousarviomäärärahojen enimmäismäärät vuodeksi 2008 mainitun asetuksen III osaston 2 jakson 5 luvussa vahvistetuin edellytyksin.

(4) Niiden jäsenvaltioiden osalta, jotka käyttävät vuonna 2008 asetuksen (EY) N:o 1782/2006 70 artiklassa säädettyä vaihtoehtoa, olisi vahvistettava talousarviomäärärahojen enimmäismäärät tilatukijärjestelmän ulkopuolelle jääville suorille tuille vuodeksi 2008.

(5) Selkeyden vuoksi on aiheellista julkaista tilatukijärjestelmän vuoden 2008 talousarviomäärärahojen enimmäismäärät sen jälkeen, kun asetuksen (EY) N:o 1782/2003 66–70 artiklassa tarkoitetuille tuille vahvistetut enimmäismäärät on vähennetty mainitun asetuksen liitteessä VIII olevista tarkistetuista enimmäismääristä.

(6) Olisi vahvistettava vuotuiset kokonaismäärärahat vuodeksi 2008 asetuksen (EY) N:o 1782/2003 143 b artiklan 3 kohdan mukaisesti niiden jäsenvaltioiden osalta, jotka panevat vuonna 2008 täytäntöön mainitun asetuksen IV a osastossa säädetyn yhtenäisen pinta-alatuen järjestelmän.

(7) Selkeyden vuoksi on aiheellista julkaista niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2008 näiden jäsenvaltioiden toimittamien tiedonantojen perusteella asetuksen (EY) N:o 1782/2003 143 b a artiklan mukaisen erillisen sokerituen myöntämistä varten.

(8) Selkeyden vuoksi on aiheellista julkaista niiden varojen enimmäismäärät, jotka osoitetaan yhtenäisen pinta-alatuen järjestelmää soveltavien jäsenvaltioiden käytettäviksi vuonna 2008 näiden jäsenvaltioiden toimittamien tiedonantojen perusteella asetuksen (EY) N:o 1782/2003 143 b b artiklan mukaisen erillisen hedelmä- ja vihannestuen myöntämistä varten.

(9) Niiden jäsenvaltioiden osalta, jotka soveltavat yhtenäisen pinta-alatuen järjestelmää, olisi asetuksen (EY) N:o 1782/2003 143 b c artiklan 1 ja 2 kohdan mukaisesti vahvistettava näiden jäsenvaltioiden toimittamien tiedonantojen perusteella talousarviomäärärahojen enimmäismäärät siirtymäkauden hedelmä- ja vihannestukiin vuodeksi 2008.

(10) Sen vuoksi asetuksia (EY) N:o 1782/2003 ja (EY) N:o 247/2006 olisi muutettava.

(11) Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 1782/2003 liitteessä VIII olevat Portugalia koskevat vuoden 2008 ja sitä seuraavien vuosien määrät seuraavilla määrillä:

”2008 : 608 221, 2009 : 608 751, 2010 ja sitä seuraavat vuodet : 608 447”

2 artikla

Korvataan asetuksen (EY) N:o 247/2006 23 artiklan 2 kohdassa olevassa taulukossa olevat Azoreita ja Madeiraa koskevat vuoden 2009 ja sitä seuraavien varainhoitovuosien määrät seuraavilla määrillä:

”2009 : 87,08, 2010 ja sitä seuraavat vuodet : 87,18”

3 artikla

1. Asetuksen (EY) N:o 1782/2003 66–69 artiklassa tarkoitetut talousarviomäärärahojen enimmäismäärät vuodeksi 2008 vahvistetaan tämän asetuksen liitteessä I.

2. Asetuksen (EY) N:o 1782/2003 70 artiklan 2 kohdassa tarkoitetut talousarviomäärärahojen enimmäismäärät vuodeksi 2008 vahvistetaan tämän asetuksen liitteessä II.

3. Asetuksen (EY) N:o 1782/2003 III osastossa tarkoitetut tilatukijärjestelmän talousarviomäärärahojen enimmäismäärät vuodeksi 2008 vahvistetaan tämän asetuksen liitteessä III.

4. Asetuksen (EY) N:o 1782/2003 143 b artiklan 3 kohdassa tarkoitetut vuotuiset kokonaismäärärahat vuodeksi 2008 vahvistetaan tämän asetuksen liitteessä IV.

5. Asetuksen (EY) N:o 1782/2003 143 b a artiklan 4 kohdassa tarkoitetut Tšekille, Latvialle, Liettualle, Unkarille, Puolalle, Romanialle ja Slovakialle erillisen sokerituen myöntämistä varten käytettäväksi osoitettavien varojen enimmäismäärät vuodeksi 2008 vahvistetaan tämän asetuksen liitteessä V.

6. Asetuksen (EY) N:o 1782/2003 143 b b artiklan 4 kohdassa tarkoitetut Tšekille, Unkarille, Puolalle ja Slovakialle erillisen hedelmä- ja vihannestuen myöntämistä varten käytettäväksi osoitettavien varojen enimmäismäärät vuodeksi 2008 vahvistetaan tämän asetuksen liitteessä VI.

7. Asetuksen (EY) N:o 1782/2003 143 b c artiklan 1 ja 2 kohdan toisessa alakohdassa tarkoitetut talousarviomäärärahojen enimmäismäärät vuodeksi 2008 vahvistetaan tämän asetuksen liitteessä VII.

4 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 2008. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 615/2008 (EUVL L 168, 28.6.2008, s. 1).

(2) EUVL L 42, 14.2.2006, s. 1. Asetus sellaisena kuin se on viimeksi muutettuna komission asetuksella (EY) N:o 1276/2007 (EUVL L 284, 30.10.2007, s. 11).

LIITE I ASETUKSEN (EY) N:o 1782/2003 66–69 ARTIKLAN MUKAISESTI MYÖNNETTÄVIEN SUORIEN TUKIEN TALOUSARVIOMÄÄRÄRAHOJEN ENIMMÄISMÄÄRÄT Kalenterivuosi 2008 (tuhatta euroa) BE DK DE EL ES FR IT NL AT PT SI FI SE UK Peltokasvien pinta-alatuet 372 670 1 154 046 Durumvehnän lisätuki 42 025 14 820 Emolehmäpalkkio 77 565 261 153 734 416 70 578 78 695 Ylimääräinen emolehmäpalkkio 19 389 26 000 99 9 462 Nautojen erityispalkkio 33 085 6 298 24 420 37 446 Teurastuspalkkio, täysi-ikäiset 47 175 101 248 62 200 17 348 8 657 Teurastuspalkkio, vasikat 6 384 560 79 472 40 300 5 085 946 Lammas- ja vuohipalkkio 855 183 499 21 892 432 600 Lammaspalkkio 66 455 Lammas- ja vuohialan lisäpalkkio 55 795 7 184 149 200 Lammasalan lisäpalkkio 19 572 Humalan pinta-alatuki 2 277 98 27 124 Tomaatit – 68 b artiklan 1 kohta 10 720 28 117 4 017 91 984 16 667 Hedelmät vihannekset, ei kuitenkaan tomaatit – 68 b artiklan 2 kohta 17 920 93 733 43 152 9 700 69 artikla, kaikki alat 3 421 69 artikla, peltokasvit 47 323 141 712 1 878 5 840 69 artikla, riisi 150 69 artikla, naudanliha 8 810 54 966 28 674 1 681 3 713 10 118 29 800 69 artikla, lampaan- ja vuohenliha 12 615 8 665 616 69 artikla, puuvilla 13 432 69 artikla, oliiviöljy 22 196 5 658 69 artikla, tupakka 7 578 2 353 69 artikla, sokeri 2 697 18 985 9 932 1 203 69 artikla, maitotuotteet 19 763

LIITE II ASETUKSEN (EY) N:o 1782/2003 70 ARTIKLAN MUKAISESTI MYÖNNETTÄVIEN SUORIEN TUKIEN TALOUSARVIOMÄÄRÄRAHOJEN ENIMMÄISMÄÄRÄT Kalenterivuosi 2008 (tuhatta euroa) Belgia Kreikka Espanja Ranska Italia Alankomaat Portugali Suomi 70 artiklan 1 kohdan a alakohta Siementuki 1 397 1 400 10 347 2 310 13 321 726 272 1 150 70 artiklan 1 kohdan b alakohta Peltokasvituet 23 Palkoviljan tuki 1 Riisin lajikohtainen tuki 3 053 Tupakkatuki 166 Lypsylehmäpalkkiot 12 608 Maidontuottajille maksettavat lisämaksut 6 254

LIITE III TILATUKIJÄRJESTELMÄN TALOUSARVIOMÄÄRÄRAHOJEN ENIMMÄISMÄÄRÄT Kalenterivuosi 2008 Jäsenvaltio (tuhatta euroa) Belgia 502 200 Tanska 993 338 Saksa 5 741 963 Irlanti 1 340 752 Kreikka 2 234 039 Espanja 3 600 357 Ranska 6 159 613 Italia 3 827 342 Luxemburg 37 051 Malta 3 017 Alankomaat 743 163 Itävalta 649 473 Portugali 434 232 Slovenia 62 902 Suomi 523 362 Ruotsi 719 414 Yhdistynyt kuningaskunta 3 947 375

LIITE IV YHTENÄISEN PINTA-ALATUEN JÄRJESTELMÄN VUOTUISET KOKONAISMÄÄRÄRAHAT Kalenterivuosi 2008 Jäsenvaltio (tuhatta euroa) Bulgaria 248 821 Tšekki 437 762 Viro 50 629 Kypros 24 597 Latvia 69 769 Liettua 184 702 Unkari 641 446 Puola 1 432 192 Romania 529 556 Slovakia 188 923

LIITE V JÄSENVALTIOILLE ASETUKSEN (EY) N:o 1782/2003 143 b a ARTIKLASSA TARKOITETUN ERILLISEN SOKERITUEN MYÖNTÄMISTÄ VARTEN KÄYTETTÄVÄKSI OSOITETTUJEN VAROJEN ENIMMÄISMÄÄRÄT Kalenterivuosi 2008 Jäsenvaltio (tuhatta euroa) Tšekki 34 730 Latvia 6 110 Liettua 9 476 Unkari 37 865 Puola 146 677 Romania 2 781 Slovakia 17 712

LIITE VI JÄSENVALTIOILLE ASETUKSEN (EY) N:o 1782/2003 143 b b ARTIKLASSA TARKOITETUN ERILLISEN HEDELMÄ- JA VIHANNESTUEN MYÖNTÄMISTÄ VARTEN KÄYTETTÄVÄKSI OSOITETTUJEN VAROJEN ENIMMÄISMÄÄRÄT Kalenterivuosi 2008 Jäsenvaltio (tuhatta euroa) Tšekki 414 Unkari 4 756 Puola 6 715 Slovakia 516